અત્યારે સિસ્ટમ એવી છે કે આવા ત્રાસનો ભોગ બનનારી મહિલાએ પોલીસમાં ફરિયાદ કરવાની હોય છે અને પોલીસ એમ્બેસીઓને જાણ કરે છે. ત્યારબાદ એમ્બેસી દ્રારા સમન્સ પાઠવવાનો પ્રયાસ કરવામાં આવે છે અને આ સમન્સ પાઠવવામાં જ લોચા થાય છે અને એનઆરઆઈ પતિઓ પોતાની વગનો ઉપયોગ કરીને આવા સમન્સોને ઘોળીને પી જાય છે માટે હવે આવા પતિઓની અને એમના પરિવારજનોની સંપત્તિઓ જ કરવામાં આવશે. આ પ્રકારના સુધારા કરવા માટે સરકાર ગંભીરતાથી વિચારી રહી છે અને ટૂંક સમયમાં જ કેબિનેટ સમક્ષ આ દરખાસ્ત મુકી દેવામાં આવશે ત્યારબાદ તબક્કાવાર સરકાર તેમાં આગળ વધશે અને ભારતથી પરણીને જતી આવી સેંકડો યુવતીઓને રાહત મળવાના અણસાર છે.